**Инструкции за експлоатация на маслоуловител**

Маслоуловителите на Пайплайф са изчислени и произведени съгласно EN 858.

При проектирането на маслоуловителите са взети предвид :

1. Работен обем нужен за отделянето и изплуването на маслата на повърхността

2. Допълнителен обем за утайки

3. Степен на пречистване:

**Клас I** – пречиства водите, така че остатъчните масла в тях са </= 5мг/л.

Биват:

А) с **коалисцентен филтър** – представлява полипропиленова пита (като медна пита). Тъй като полипропилена има свойството да привлича нефтопродукти, тази пита привлича малките капчици от масла и ги уголемява, което допринася за това те по-бързо да изплуват на повърхността и така водата да се пречиства по-бързо и по-ефективно. Голямото предимство на коалисцентния филтър, е на практика вечен – няма нужда от подмяна. За доброто му функциониране се изисква измиването му всеки път когато се изпразва маслоуловителя. Прави се с уред за почистване под налягане ( пароструйка). Извършва се в резервоара за да не се замърсява околната среда.

Б) с **порест филтър** – представлява полипропиленова „гъба“. Работи на същия принцип като коалисцентния филтър, но тук освен принципа на уголемяване на капките масло работи и принципа на филтриране(поради малките пори на гъбата). Предимството е, че позволява пречистването на водата в по-малък обем. Относително по-бюджетен вариант като първоначална инвестиция, но за сметка на това се изисква подмяна на филтъра при всяко почистване на маслоуловителя, което е свързано с разходи.

**Клас II** – пречиства водите, така че остатъчните масла в тях са </= 90мг/л

* Маслоуловителите Клас II работят изцяло на принципа на гравитацията – отделянето на маслата посредством скоростта на изплуване на маслата. Осигурява се минимален времепрестой на водата в резервоара 3 минути.

**ПОЧИСТВАНЕ И ЕСКПЛОАТАЦИЯ НА СЕПАРАТОРИТЕ**

**Маслоуловител КЛАС I тип CNS – с коалисцентни филтри:**

Почистване на сепаратора за масла КЛАС I с коалисцентни филтрите:

1. изсмуква се водата заедно с маслата и утайките
2. с вода под налягане се изчистват филтрите и стените на резервоара и водата се изсмука отново, като филтрите не са вадят от резервоарите
3. действието се повтаря ако е нужно
4. След почистването на сепаратора то следва да бъде напълнен с чиста вода, което стартира експлоатацията му.

**Маслоуловител КЛАС I тип FNS – с порест филтър:**

Почистване на сепаратора за масла КЛАС I с порест филтър:

1. изсмуква се водата заедно с маслата и утайките
2. Изважда се и се подменя порестия филтър
3. с вода под налягане се изчистват стените на резервоара и водата се изсмука отново,
4. действието е повтаря ако е нужно
5. Монтира се порестия филтър
6. След почистването на сепаратора то следва да бъде напълнен с чиста вода, което стартира експлоатацията му.

**Маслоуловител КЛАС II тип NS – без коалисцентни филтри:**

Почистване на сепаратора за масла КЛАС II:

1. изсмуква се водата заедно с маслата и утайките
2. с вода под налягане се изчистват стените на резервоара и водата се изсмука отново,
3. действието е повтаря ако е нужно
4. След почистването на сепаратора то следва да бъде напълнен с чиста вода, което стартира експлоатацията му.

**Измерването на обема на натрупаните масла и утайки:**

След пускането на съоръжението в експлоатация е нужно то да бъде наблюдавано периодично. Измерването става чрез специално изработен за целта уред, който дава възможност да се види нивото на утайките, нивото на работния обем и дебелината на слоя с масла.

За да може съоръжението функционира правилно е нужно да се следи преди всичко нивото на работния обем, където протичат процесите на утаяване на твърдите частици и изплуването на маслата. За всеки едни от маслоуловителите на Пайплайф има схема в която са показани височините на утайките, работния обем и маслата. В случаите, когато дори и височината на слоя с масла е по-малък от указания в схемата, но височината на утайките е над допустимата имаме намаляване на работния обем, което води до влошаване на пречистващия ефект и е нужно съоръжението да бъде почистено.

***Пайплайф България предлага автоматична система от сензори за следене нивата на маслото и утайките, която при достигане на зададените максимални нива таблото сигнализира за нуждата от почистване.***

***Към таблото може да се добави и GSM модул за SMS известяване.***

***Системата за известяване може да бъде инсталирана допълнително.***

***Изземването и извозването на натрупаните масла и утайки в сепараторите «Pipelife» трябва да се извършва по места от оторизираните за тази дейност фирми и съгласно местните изисквания и разпоредби.***